**Lumea e prea mică fără mine...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cândva te-am întâlnit timid în gând,

Erai o umbră-n calea vieții mele.

- O șansă ce-aștepta normalul rând!

Luceafăr ce lucește printre stele.

De fiecare dată gândul m-a topit,

(când te visam frumoasă epopee).

- Râdeam în mintea mea ca un smintit!

Căci te-am găsit iubită Galatee.

Prin mine bate vântul de schimbare,

Pe care tu o socotești că-i dreaptă.

Fără de vise sau vreo remușcare,

Crezând că ești acum mai înțeleaptă.

Apari, dispari fără să ai vreo noimă,

Confunzi prezentul c-un trecut bizar.

Spunând că-n viață tu ai altă normă,

De-aceea mi te porți cam solidar.

Căci viața asta nu-i decât portal,

Pe care-l treci cu bune și cu rele.

- Nu trebuie să-i fii nicicum vasal!

Sau să îți faci cumva alte probleme.

Și-așa tu nu mai vezi decât trecutul,

- Ce pentru alții e prezent abstract!

Sau nu mai vrei să vezi care-i minutul,

Când tu cu viața ai pierdut contact.

- Iubirile sunt păsări migratoare!

Te părăsesc atunci când ți-e mai bine.

Constați, punându-ți semne de-ntrebare,

”Că lumea e prea mică fără mine”.

Brăila, august 2017